open-index/open-wikipedia-markdown huggingface dataset:
Åsmund Aukrust

**Åsmund Grøver Aukrust** () er ein norsk politikar for Arbeidarpartiet. Sidan 4. februar 2025 har han vore utviklingsminister i Støre-regjeringa.

Aukrust var nestleiar i AUF frå 2010 til 2014, ein av fleire visepresidentar i International Union of Socialist Youth og innvald på Stortinget for perioden 2013–2017 som fjerdekandidat for Akershus Arbeidarparti. Han var vara til Stortinget i perioden 2009–2013. 

Aukrust har teke ei bachelorgrad i sosiologi ved Universitetet i Oslo.

## Politisk karriere

Aukrust har vore medlem av Bærum kommunestyre og blei innvald i Fylkestinget i Akershus i 2005. I 2009 blei han varamedlem til Stortinget. Han har vore nestleiar i AUF sidan oktober 2010. Han stilte opphavleg som leiarkandidat, men tapte hårfint for Eskil Pedersen. I april 2011 blei han vald som ein av visepresidentane i International Union of Socialist Youth der han er koordinator for dialog mellom EU og arabarstatane. Han er også medlem av rådet til Nei til EU.

Åsmund Aukrust var til stades som leiransvarleg på AUFs sommarleir på Utøya under terroråtaka 22. juli 2011. Han blei evakuert frå øya etter at politiet kom dit. Aukrust var engasjert som politisk rådgjevar for kulturminister Anniken Huitfeldt 1. november–31. desember 2011.

## Stortingskomitear

* 2013–2021: Medlem av Energi- og miljøkomiteen
* 2021–2025: 1. nestleiar av Utanriks- og forsvarskomiteen

## Kjelder

## Bakgrunnsstoff

* 
* «Utøya-deltager kulturministerens rådgiver», fra *Asker og Bærum Budstikke*, 31. oktober 2011
Koking

**Koking** er eit fenomen som skjer når ei væske vert varma opp så høgt at det blir utvikla damp i det indre av væska. Dampen stig opp som bobler som set væska i rørsle. Skal bobla kunne dannast, må damptrykket vere så stort som trykket frå væska og lufta over dei til saman. Det blir det først ved kokepunktet. Er det luft løyst i vatn, blir bobledanninga lettare, men lufta går ut med bobla.

Koking er mellom anna ein utbreidd matlagingsmetode som vert nytta både for fast og flytande føde.

## Kjelder
* koking – fysikk. (28.02.2013) I Store norske leksikon. Henta frå: http://snl.no/koking/fysikk
Kommuniserande røyr

**Kommuniserande røyr** er to eller fleire loddrette røyr som står i samband med kvarandre gjennom ein kanal. Om ein fyller ei væske i kommuniserande røyr, innstiller overflatene seg i same horisontalplan. Dette kan nyttast som vasstandsmålar og vaterpass.

## Kjelder
*
Kompresjon i fysikk

**Kompresjon** er ei nemning for alle former for volumforminsking, men vert særleg nytta i samband med gassar. Ein skil mellom to yttergrenser, nemleg adiabatisk kompresjon, når gassen ikkje vert tilført eller tapar varme, og isotermisk kompresjon, når temperaturen vert halde konstant under prosessen. Både grensetilfella og alle kompresjonsprosessar mellom dei blir namngjeve med fellesnamnet *polytropisk*.

## Kjelder
* kompresjon – fysikk. (28.02.2013) I Store norske leksikon. Henta frå: http://snl.no/kompresjon/fysikk
Kondensvatn

**Kondensvatn** eller **fortetta vassdamp** er utskilt frå fuktig luft eller gass ved nedkjøling til doggpunktet, t.d. dogg på ei vindaugsrute, råme i skorsteinar eller vassutskilling i trykkluftsystem. Kondensvatn må ikkje forvekslast med kondensat, som blir danna ved fortetting av luftfri (eller praktisk talt luftfri) vassdamp.

## Kjelder
kondensvatn. (28.02.2013) I Store norske leksikon. Henta frå: http://snl.no/kondensvatn
Alida Garpestad Peck

**Alida Garpestad Peck** (), kjend som **Alida**, er ein norsk songar og låtskrivar.

## Diskografi
### EP-ar
* 2014: *To Where We Reside*

### Singlar
* 2013: *Feathers*
* 2013: *Some Of Us*

## Bakgrunnsstoff
*alidaalida.com
Kontraksjon

**Kontraksjon** tyder samantrekking og kan syne til fleire ting: 

*Kontraksjon i fysikk
*Kontraksjon i teknikk
*Kontraksjon i medisin
*Kontraksjon i språkvitskap
*Kontraksjon i økonomi
Kontraksjon i fysikk

**Kontraksjon** syner i fysikken til samantrekking av ei lengd, ei flate eller eit volum på grunn av eikor forandring, til dømes ei temperaturforandring. 

Det motsette er dilatasjon eller utviding. Når to væsker blir blanda saman, opptrer det ofte ein kontraksjon, t.d. ved vatn og alkohol.

## Sjå òg
* Termisk ekspansjon
* Utvidingskoeffisient

## Kjelder

*
Kritiske fenomen

**Kritiske fenomen** er fysiske fenomen som er knytte til korleis stoff oppfører seg nær den kritiske tilstanden. 

Til dømes vil vatn ved den kritiske tilstanden ikkje vere gjennomsiktig, og kompressibiliteten og varmekapasiteten er uendeleg store.

## Kjelder

*
Kondoeffekt

**Kondoeffekt** er ein effekt som er avhengig av temperatur og som aukar til dømes elektrisk motstand, varmekapasitet, magnetiseringsevne og evne til å produsere termoelektrisitet i ikkje-magnetiske metall med små mengder magnetisk forureining.

Effekten vart først skildra av Jun Kondo, som nytta ein tredjeordens perturbasjonsteori på probelmet, som føresåg spreiingsraten til ytre elektron i magnetisk forureining når temperaturen går mot 0 K. Den temperaturavhengige motstanden vert skriven som: 

\rho(T) = \rho_0 + aT^2 + c_m \ln\frac{\mu}{T} + bT^5,

der ρ0 er den gjenverande motstanden, aT2 syner fordelinga frå Fermi-væskeeigenskapar, og leddet bT5 kjem frå gittervibrasjonar. a, b og cm er konstantar. 

## Kjelder

**Denne artikkelen bygger på «[[:en:Kondo effect|Kondo effect]]» frå ,  den 27. oktober 2013.* 
*** oppgav desse kjeldene:*
Kryohydrat

**Kryohydrat** er ei blanding av eit salt og is i eit spesielt blandingsforhold. 

Om ei fortynna løysing av til dømes koksalt og vatn, frys først vatnet ut som rein is, men når ein når −21,3 °C er nådd, fryser (krystalliserast) den flytande blandinga, som då har eit karakteristisk blandingsforhold, evtektisk blanding. Ei slik blanding av is og salt trudde ein tidlegare var ei kjemisk sambinding. Derav namnet kryohydrat. Ei kuldeblanding er gjerne eit kryohydrat.

## Kjelder
kryohydrat. (28.02.2013) I Store norske leksikon. Henta frå: http://snl.no/kryohydrat
Kryoteknikk

**Kryoteknikk** er teknikken for å skape, oppretthalde og kontrollere låge temperaturar. Kondensasjon og fordamping av permanente gassar inngår som eit viktig ledd i kryotekniske prosessar. På grunn av dette blir som regel temperaturområdet avgrensa oppover til den kritiske temperaturen for oksygen, –118,4 °C. 

## Sjå òg
*kryogenikk

## Kjelder
*kryoteknikk. (28.02.2013) I Store norske leksikon. Henta frå: http://snl.no/kryoteknikk
Krystallfysikk

**Krystallfysikk** er læra om dei fysiske eigenskapane til krystall og korleis desse henge saman med krystallstrukturen deira.

## Kjelder
*krystallfysikk. (28.02.2013) I Store norske leksikon. Henta frå: http://snl.no/krystallfysikk
Krystallisasjonsvarme

**Krystallisasjonsvarme** er varmemengda som eit stoff tar til seg eller gjev frå seg når det krystalliserer. Molekyla har ein annan indre energi når dei er bunde saman i ein krystallstruktur, enn når dei er fri. 

## Kjelder
*krystallisasjonsvarme. (28.02.2013) I Store norske leksikon. Henta frå: http://snl.no/krystallisasjonsvarme
Kubisk utvidingskoeffisient

**Kubisk utvidingskoeffisient** eller **volumutvidingskoeffisient** er den brøkdelen volumet til eit stoff aukar per grad oppvarming.

## Sjå òg
* Utvidingskoeffisient

## Kjelder
* kubisk utvidelseskoeffisient. (28.02.2013) I Store norske leksikon. Henta frå: http://snl.no/kubisk_utvidelseskoeffisient
Kvantisert virvel

Ein **kvantisert virvel** er eit type strøymingsmønster som ein kan få i superflytande væsker.

Lars Onsager føresåg desse kvantevirvlane i 1947 i samband med superflytande helium. Onsager peikte òg ut at kvantiserte virvlar skildrar sirkuleringa i superflytande væsker og gjetta på at stimuleringa av dei er det som skapar faseovergangar i superflytande væsker. Desse ideane til Onsager vart vidare utvikla av Richard Feynman i 1955 og i 1957 vart dei nytta til å skildre magnetisk fasediagram av type-II superleiarar av Aleksej Abrikosov i 1950-åra. 

Kvantiserte virvlar er observert eksperimentelt i type-II-superleiarar, flytande helium og atomiske gassar (sjå Bose-Einstein-kondensat).

## Kjelder

**Denne artikkelen bygger på «[[:en:Quantum vortex|Quantum vortex]]» frå ,  den 27. oktober 2013.* 
*** oppgav desse kjeldene:*
Kryoskopi

**Kryoskopi** er å finne frysepunktet til ei væske eller endringa av dette når eit anna stoff (fast, flytande eller gass) blir løyst i væska, spesielt når ein legg slike avgjersler til grunn for utrekning av molekylmasse.

## Sjå òg
*Frysepunktsnedsetting

## Kjelder
*kryoskopi. (28.02.2013) I Store norske leksikon. Henta frå: http://snl.no/kryoskopi
Mont Clapier

**Mont Clapier** (italiensk **Monte Clapier**) er ein fjelltopp på 3&nbsp;045 meter over havet i Kystalpane. Grensa mellom den italienske provinsen Cuneo og regionen Provence-Alpes-Côte-d'Azur i Frankrike går over fjelltoppen. Fjellet ligg i Mercantour nasjonalpark.

På den italienske sida av Monte Clapier ligg den sørlegaste isbreen i Alpane, i kring 40 km frå havet. Fjelltoppen er den aller sørlegaste 3000-meters-toppen i heile Alpane.

Geologisk består fjellet av gneis isprengt granitt, med innslag av migmatitt.

I 1832 kleiv Luigi Cossato til topps som fyrstemann. Han gjekk ut frå landsbyen Entranque i Cuneo-provinsen. 

## Kjelder

**Denne artikkelen bygger på «[[:en:Mont Clapier|Mont Clapier]]» frå ,  den 27. oktober 2013.*
Mont Pelat

**Mont Pelat** er ein 3&nbsp;053 meter over havet høg fjelltopp i Kystalpane i Frankrike. Fjellet ligg i Mercantour nasjonalpark, søraust for fjellpasset Col d'Allos.

Mont Pelat kan utan større vanskar klivast frå fjellvatnet Lac d'Allos eller frå skaret Col de la Cayolle. Frå toppen er det vid utsikt mot dei omliggjande fjellområda, og i god sikt kan ein sjå både Middelhavet i sør og Mont Blanc i nord.

## Kjelder

**Denne artikkelen bygger på «[[:de:Mont Pelat|Mont Pelat]]» frå ,  den 27. oktober 2013.*
Marengs

**Marengs** (av fransk *meringue*), også kalla **pikekyss**, er ei konfektkake laga av stivpiska eggekvite og sukker og tørka i omn ved svak varme. Marengs kan ha ulike storleikar, frå små knappar til store kaker. Kaka er naturleg kvite eller lysegul, men kan fargast med ulike tilsetningar.

Sjølv om ein lenge hadde laga søtmat av egg og sukker, var det først på 1600-talet kokkar byrja baka stivpiska eggekvite og sukker til marengs. For å få den rette konsistensen må eggemassen ikkje innehalda feitt (som finst i plomma), og sukkeret må vera svært fint. 

Marengs kan fargast og smaksetjast med ulike tilsetjingar, som malen mandel eller andre nøtter, bær, krydder som safran eller karve, eller konditorfarge. Dei kan serverast med tilbehøyr som krem, is, frukt eller som ei større kake. Nokre kaker laga med marengs er marengskake, marengspai, pavlova og baked alaska.

## Kjelder

*
* David A. Bender (red.), «meringue», *A Dictionary of Food and Nutrition* (4 ed.). Oxford University Press, 2014. eISBN: 9780191752391
* Alan Davidson og Tom Jaine, «meringue», *The Oxford Companion to Food* (3 ed.). Oxford University Press, 2014. eISBN: 9780191756276
* 

## Bakgrunnsstoff
Kvasielastisk lysspredning

**Kvasielastisk lysspreiing**, **dynamisk lysspreiing** eller **fotonkorrelasjonspektroskopi** er ein teknikk i fysikk som kan nyttast til å finen storleiksfordelinga for små svevande partiklar eller polymerar i løysingar. Han kan òg nyttast til å granske oppførselen til komplekse væsker som konsentrerte polymerløysingar. 

## Kjelder

**Denne artikkelen bygger på «[[:en:Dynamic light scattering|Dynamic light scattering]]» frå ,  den 27. oktober 2013.* 
*** oppgav desse kjeldene:*
Kryostat

Ein **kryostat** er ein termostat for låge temperaturar nytta innan kryogenikk.

Låge temperaturar kan oppretthaldast inne i ein kryostat ved å nytte forskjellige avkjølingsmetodar, vanlegvis ved hjelp av ei kryogenisk væske som flytande helium. Derfor er ein kryostat vanlegvis forma som ein boks, liknande ei vakuumflaske. Kryostatar vert nytta innan vitskapen, ingeniørvitskapen og medisin. 

## Kjelder

**Delar av denne artikkelen bygger på «[[:en:Cryostat|Cryostat]]» frå ,  den 27. oktober 2013.*  
 
* kryostat. (27.02.2013) I Store norske leksikon. Henta frå: http://snl.no/kryostat
Brades

**Brades** (også **Brades Estate**) er ein by med rundt 1000 innbyggjarar som har vore fungerande hovudstad for det britiske territoriet Montserrat i Karibia sidan 1998. 

Brades ligg nordvest på Montserrat, i Carr's Bay/Little Bay-området. Småbyen tok over funksjonen som hovudstad etter a den offisielle hovudstaden Plymouth sør på øya blei forlaten og øydelagd ved utbrotet til Soufriere Hills-vulkanen i 1997. Den offisielle statusen er ikkje overført til Brades, men det er oppført mange nye regjeringsbygningar her og guvernøren har kontor her.

## Namn
Det er føreslått fleire andre namn på den nye hovudstaden, til dømes «Port Diana», til minne om prinsesse Diana og «St Patrick's», til minne om opprøret på Montserrat på patriksdagen 17. mars 1768.

## Kjelder


**Delar av denne artikkelen bygger på «[[:en:Brades|Brades]]» frå ,  den 28. oktober 2013.*  
 

## Bakgrunnsstoff
Kvasikrystall

**Kvasikrystallar** er strukturelle former som er ordna, men ikkje periodiske. Dei dannar mønster som fyller alt rom, men manglar i motsetnad til vanlege krystallar translasjonssymmetri.

Dei såkalla kvasiperiodiske krystallane vart først oppdaga av professor Dan Shechtman den 8. april 1982 på eit elektronmikroskopbilete. Professor Shechtman fekk Nobelprisen i kjemi i 2011 for oppdaginga si av kvasikrystallar.

## Kjelder

**Denne artikkelen bygger på «[[:nb:Kvasikrystall|Kvasikrystall]]» frå ,  den 27. oktober 2013.*  
 

## Bakgrunnsstoff
* Kjemiprisen til Daniel Shechtman  – forskning.no
* Det umulige mønsteret  – forskning.no
Det ovale kontoret

**Det ovale kontoret** er hovudkontoret til presidenten i USA og har vore det sidan oktober 1909. Det ligg i vestdelen av Det kvite huset.

## Kjelder

* ''White House Facts ›  The Oval Office'' - White House Historical Association.
Morten Wold

**Morten Wold** () er ein norsk politikar (Frp) som representerer Buskerud på Stortinget i perioden 2013-2017. På tinget sit han i helse- og omsorgskomitéen og er varamedlem til stortingsdelegasjonen til Nordisk Råd.

Morten Wold er journalist av yrke og har jobba i både Bygdeposten på Vikersund, Fremtiden og Se og Hør. Frå 1997 til 2008 var han tilsett i Drammens Tidende. Han starta sin politiske karriere i Høgre, og representerte partiet i Modum kommunestyre 1987-1991. I 2008 fekk han permisjon frå Drammens Tidende for å jobba som informasjonsrådgjevar i Frps stortingsgruppe. Her har han vorte kjend som mediemannen til Frp-leiar Siv Jensen. Hausten 2011 vart han leiar av Modum Frp.

## Kjelder
Kristin Ørmen Johnsen

**Kristin Ørmen Johnsen** () er ein norsk politikar (H) som er representant for Buskerud på Stortinget i perioden 2013-2017. Her er ho medlem i Valkomitéen og Helse- og omsorgskomitéen.

Kristin Ørmen Johnsen er utdanna sjukepleiar, og har m.a. jobba ved sjukehus i Dublin. Ho har mastergrad i organisasjon og leiing. Sidan 2004 har ho sete som rektor ved Høgskolen i Buskerud. Tidlegare har ho vore både dekan og prorektor ved HiBu.

Ho har lang politisk karriere med erfaring frå både Drammen Høgre og Buskerud Høgre sidan 1990-talet. Frå 2001-2004 jobba ho som statssekretær for Erna Solberg i regional- og kommunaldepartementet på Stortinget.

## Fotnotar
Lambdapunktet

**Lambdapunktet** for helium er temperaturen 2,17 K, og er den temperaturen der helium går frå flytande til superflytande tilstand. Ved denne temperaturen er tettleiken til helium og varmekapasiteten størst. Den superflytande væska har særleg liten viskositet. Han kan difor trenge gjennom dei finaste kapillarrøyr og vil trekkje seg oppover og spreie seg utover veggene i dei kara han vert oppbevart i. 

## Kjelder
*lambdapunktet. (28.02.2013) I Store norske leksikon. Henta frå: http://snl.no/lambdapunktet
Tor André Johnsen

**Tor André Johnsen** () er ein norsk politikar for Frp frå Ringsaker som har representert  Hedmark på Stortinget sidan 2013. Dei tre førre stortingsperiodane før han vart vald inn var han ein av vararepresentantane til tinget.

Johnsen sat i Hedmark fylkesting frå 1999 til 2013 og var gruppeleiar frå 2011. Han har sete i kommunestyret i både Ringsaker, Hamar og Stange.

Han var medlem i Arbeids- og sosialkomitéen frå 2013 til 2015.

Johnsen ser på seg som plaga av el-overfølsemd og han er medlem i Foreningen for el-overfølsomme.

Johnsen vart i 2015 tilrådd av Politiets tryggingsteneste til å kutta kontakten med russiske diplomatar som PST såg på som russiske etterretningsagentar. Johnsen uttalte at han ikkje hadde til hensikt å følgja oppmodinga frå PST.

Etter stortingsvalet i 2017 fekk Johnsen refs av dåverande statsminister Erna Solberg for å ha delt ein artikkel frå den innvandringsfiendtlege nettstaden 24avisen.com, der ein 17-årig mørkhuda AUF-er vart hetsa.

## Kjelder

**Denne artikkelen bygger på «[[:nb:Tor André Johnsen|Tor André Johnsen]]» frå ,  den 28. oktober 2013.*  

## Fotnotar
Albumet Nite Flights

***Nite Flights*** er det sjette studioalbumet til den amerikanske popgruppa The Walker Brothers. Det kom ut i 1978 og inneheld singelen «The Electrician». Albumet vart det siste gruppa gav ut i lag. 

Kvar av medlemmane skreiv songar for albumet, to var av Gary Walker, medan Scott Walker og John Walker skreiv fire kvar. Albumet vart spelt inn i februar 1978 i Scorpio Sound i London i Storbritannia. Det fekk positive meldingar, særleg songane til Scott Walker. Albumet kom ut i juli 1978. Det var lenge ute av opplag då det i midten av 1990-åra vart tilgjengeleg på billig-CD. Plateomslaget var designa av Hipgnosis.

## Oversyn
*Nite Flights* var det siste albumet trioen gav ut i lag, sjølv om strukturen på albumet, som er delt inn i tre, der kvar av medlemmane har skrive og sunge sine eigne songar, har gjort at både kritikarar og bandmedlemmane sjølv har skildra det som tre små soloalbum enn eit verkeleg gruppealbum. 

Albumet er mest kjend for dei fire første songane, alle skrivne og sungne av Scott Walker—dei første originale songane hans sidan soloalbumet hans *[['Til The Band Comes In]]* frå 1970. Alle av dei var langt mørkare enn resten av albumet og staka ut retninga som det seinare soloarbeidet hans skulle ta. 

«The Electrician» vart gjeven ut som ein singel med «Den Haague» som B-side, men gjekk ikkje inn på salslistene. «Shutout», «Fat Mama Kick», «Nite Flights» og «The Electrician» vart òg gjevne ut som *Shutout E.P.* i 1981.

I 2001 vart to ekstra spor frå *Nite Flights*-innspelingane gjevne ut på samlealbumet *[[If You Could Hear Me Now]]*. «The Ballad» skriven av John Walker er ein komplett song, medan den andre, «Tokyo Rimshot», er ein uferdig instrumental skriven av Scott Walker.

## Mottaking

*Nite Flights* fekk middels til positive meldingar av dei fleste kritikarane. Scott Walker-songane har vorte plukka ut av samtlege som langt betre enn Gary og John sine songar. 

## Innhald

## Medverkande
;The Walker Brothers
* Scott Walker - vokal, bass, klaverinstrument
* Gary Leeds - vokal, perkusjon
* John Walker - vokal

;Andre medverkande
* Ronnie Ross - sopranosaksofon
* Alan Skidmore - tenorsaksofon
* Chris Mercer - saksofon
* Jim Sullivan - rytmegitar
* Les Davidson - gitar
* Frank Gibson - trommer
* Peter Van Hooke - trommer
* Mo Foster - bass
* Dill Katz - bass
* Dave MacRae - klaverinstrument
* Morris Pert - perkusjon
* Joy Yates og Katie Kissoon - korvokal
* Dennis Weinreich - korvokal

## Kjelder

**Denne artikkelen bygger på «[[:en:Nite Flights (album)|Nite Flights (album)]]» frå ,  den 28. oktober 2013.* 
*** oppgav desse kjeldene:*
Monopoli

**Monopoli** er ein by og ein kommune i provinsen Bari i regionen Puglia i Italia. Kommunen har 49&nbsp;000 ibuarar og eit areal på 156,3 km². Hamnebyen ligg ved Adriahavet, om lag 40 km søraust for provinshovudstaden Bari.

Landbruk, industri og turisme er hovudnæringane i Monopoli.

Byen er om lag 2500 år gammal. Frå 1530 låg han under den spanske krona, sidan har Monopoli høyrd til Italia.

## Bakgrunnsstoff

## Kjelder

**Denne artikkelen bygger på «[[:en:Monopoli|Monopoli]]» frå ,  den 28. oktober 2013.*
Nite Flights

«**Nite Flights**» er ein song skriven av den amerikanske musikaren Scott Walker under namnet Scott Engel. Songen vart først spelt inn og gjeven ut av popgruppa til Walker, The Walker Brothers, som tittelsporet på det siste albumet deira frå 1978, *[[albumet Nite Flights|Nite Flights]]*.

## Medverkande

* John Walker og Scott Walker - vokal
* Dave MacRae - klaverinstrument
* Frank Gibson - trommer
* Mo Foster og Scott Walker - bass
* The Walker Brothers - arrangement
* Dave MacRae - orkestrering og dirigent
* Scott Walker og Dave MacRae - produsent
* Dennis Weinreich - innspeling
* Scott Walker, Dave MacRae og Dennis Weinreich - miksing

## David Bowie
«Nite Flights» vart spelt inn av den engelske musikaren David Bowie i 1993 for albumet hans *[[Black Tie White Noise]]*. I lag med andre songar på *Black Tie White Noise,* nytta denne versjonen tunge elektroniske lydar, inkludert elektroniske trommer og mange synthesizerar. Ein remixa versjon kalla «Moodswings Back to Basics Remix» vart gjeven ut på bonusplata som følgde 10-årsjubileumsutgåva til dette albumet.

Bowie sa at han vart introdusert for Scott Walker då han var kjæraste med ein av eks-kjærestane til Walker. Visstnok likte ho musikken til Walker meir enn Bowie sin og spelte Walker-albuma konstant.

## The Fatima Mansions

«Nite Flights» vart spelt inn av kunstrockgruppa The Fatima Mansions i 1994 for albumet deira *[[Lost in the Former West]]*. Denne vart òg gjeven ut som singel same året og inneheld ein remix av songen av The Blood Of The Lamb kalla «It's So Cold.... I Think».

## Kjelder

**Denne artikkelen bygger på «[[:en:Nite Flights (song)|Nite Flights (song)]]» frå ,  den 28. oktober 2013.*
*** oppgav desse kjeldene:*
* Black Tie White Noise Limited Edition DVD, 2004
* The Trouser Press http://www.trouserpress.com/entry.php?a=fatima_mansions
Putignano

**Putignano** er ein by og ein kommune i provinsen Bari i regionen Puglia i Italia. Kommunen har 27&nbsp;000 ibuarar og har eit areal på 99,1 km². Byen ligg 375 meter over havet, om lag 40 km sør-søraust for provinshovudstaden Bari.

Putignano er kjend for sitt karneval, det eldste i Italia, årleg avvikla sidan 1394.

## Kjelder

**Denne artikkelen bygger på «[[:en:Putignano|Putignano]]» frå ,  den 28. oktober 2013.*
Noicàttaro

**Noicàttaro** er ein by og ein kommune i provinsen Bari i regionen Puglia i Italia. Kommunen har i kring 26&nbsp;000 ibuarar og har eit areal på 41,2 km². Byen ligg 100 meter over havet, 12–13 kilometer søraust for provinshovudstaden Bari.

## Kjelder

**Denne artikkelen bygger på «[[:en:Noicattaro|Noicattaro]]» frå ,  den 28. oktober 2013.*  


## Bakgrunnsstoff

*
Modugno

**Modugno** er ein by og ein kommune i provinsen Bari i regionen Puglia i Italia. Kommunen har 39&nbsp;000 ibuarar og har eit areal på 31,9 km². Byen ligg 79 meter over havet, elleve kilometer sørvest for provinshovudstaden Bari.

Ei pilegrimskyrkje ligg i utkanten av byen Modugno, opphavleg frå 700-talet.

## Bakgrunnsstoff

## Kjelder

**Denne artikkelen bygger på «[[:de:Modugno|Modugno]]» frå ,  den 28. oktober 2013.*
The Electrician

«**The Electrician**» er ein song skriven av den amerikanske musikaren Scott Walker under namnet Scott Engel. Songen vart først spelt inn og gjeve ut av popgruppa til Walker, The Walker Brothers, som den fjortande og siste offisielle singelen deira i 1978. Singelen gjekk ikkje inn på listene. 

«The Electrician» er den andre A-sida som er skriven og sungen av Walker. Dei andre er: «Deadlier Than the Male» (1966), «Track Three» (1984) og «Man from Reno» (1993). Singelen vart gjeven ut i lag med Gary Walker sin «Den Haague».

Midge Ure skal ha vore inspirert av «The Electrician» då han skreiv «Vienna» for Ultravox.

«The Electrician» vart nytta i opninga av filmen *[[filmen Bronson|Bronson]]* frå 2006, regissert av Nicolas Winding Refn.

## Innhald

## Medverkande
; «The Electrician»
* John Walker og Scott Walker - vokal
* Frank Gibson - trommer
* Dill Katz - bass
* Morris Pert - perkusjon
* Jim Sullivan - gitar

; «Den Haague»
* Gary Walker - vokal
* Scott Walker og Dave MacRae - klaverinstrument
* Peter Van Hooke - trommer
* Mo Foster og Scott Walker - bass
* Gary Walker - perkusjon
* Dennis Weinreich - korvokal

## Kjelder

**Denne artikkelen bygger på «[[:en:The Electrician (song)|The Electrician (song)]]» frå ,  den 28. oktober 2013.* 
*** oppgav desse kjeldene:*
Père Lachaise

**Père-Lachaise** (Cimetière du Père-Lachaise, Cimetière de l'Est) er ein kyrkjegard i Paris, den største i byen og ein av de mest kjende i heile verda. Kyrkjegarden er om lag 43 hektar stor og vart innvigd i 1804. Her er meir enn ein million graver. Gravplassen er kalla opp etter Ludvig XIV sin skriftefar, jesuittpresten François d'Aix de La Chaise (1624-1709).

Gravplassen vart lagt utanfor bygrensene av dåverande Paris, av lovpålagde helsemessige grunnar. Fyrste åra vart plassen lite nytta. For å auke interessa vart leivningane av Jean de La Fontaine og Molière flytta til Père Lachaise, nok som viste seg å auke bruken mykje.

Mange namngjetne personar, franske så vel som utanlandske er gravlagd på Père Lachaise; Edith Piaf, Oscar Wilde, Camille Pissarro, Marcel Proust, Max Ernst, Frédéric Chopin, Sarah Bernhardt, Jim Morrison og mange fleire.

## Kjelder

**Denne artikkelen bygger på «[[:sv:Père Lachaise|Père Lachaise]]» frå ,  den 28. oktober 2013.*
Scott av Scott Walker

***Scott*** var debutplata til Scott Walker som soloartist, opphavleg gjeven ut i Storbritannia på Philips Records i 1967.

## Oversyn
*Scott* kom ut berre seks månader etter det tredje albumet til Walker med The Walker Brothers, *[[Images av The Walker Brothers|Images]]*. Blanding av Walker sine originale songar og utvalet av coverversjonar etablerte Walker som ein meir seriøs og melankolsk artist. Borte var beatmusikken og blue-eyed soul-songane som den tidlegare gruppa hadde spelt. Songutvalet fall generelt inn i fire hovudkategoriar: hans eigne songar («Montague Terrace (In Blue)», «Such a Small Love», «Always Coming Back to You»), moderne coverversjonar («The Lady Came from Baltimore», «Angelica»), filmsongar («You're Gonna Hear From Me», «Through a Long and Sleepless Night») og engelskspråklege versjonar av songar skrivne av den belgiske musikaren og låtskrivaren Jacques Brel («Mathilde», «My Death», «Amsterdam»). Brel var ei stor inspirasjonskjelde for låtskrivinga til Walker, og Walker hadde med songar av Brel på dei tre første soloalbuma sine. Walker skildra Brel som 'den viktigaste låtskrivaren i verda'. Det verkelege kuppet til Walker var å få tak i og spele inn dei nye omsetjingane til Mort Shuman av songane til Brel før nokon andre.

Tre songar som truleg vart spelt inn under innspelinga av *Scott* har sirkulert på piratkopiplater. Desse er «Free Again» (Basile/Canfora/Colby/Jourdan), «I Get Along Without You Very Well» (Hoagy Carmichael) og «I Think I'm Getting Over You» (Roger Cook/Roger Greenaway), sistnemnde spelt inn for ei potensiell singelutgjeving.

## Utgjeving og motakking
Albumet vart gjeve ut av Philips Records i september 1967 i Storbritannia. Det nådde tredjeplassen på UK Albums Chart, og låg inne på lista i 17 veker. Det vart gjeve ut året etter i USA på Smash Records med tittelen *Aloner*.

## Innhald

## Medverkande
* Scott Walker&nbsp;– vokal
* Wally Stott&nbsp;– arrangement, dirigent
* Reg Guest&nbsp;– arrangement, dirigent
* Peter Knight&nbsp;– arrangement, dirigent
* Peter Olliff&nbsp;– lydteknikar

## Kjelder

**Denne artikkelen bygger på «[[:en:Scott (album)|Scott (album)]]» frå ,  den 29. oktober 2013.* 
*** oppgav desse kjeldene:*
Terlizzi

Terlizzi er ein by og ein kommune i provinsen Bari i regionen Puglia i Italia. Kommunen har kringom 27&nbsp;000 ibuarar og har eit areal på 68,3 km². Byen ligg 190 meter over havet på ei grøderik slette, om lag 17 kilometer vest for provinshovudstaden Bari.

Blomsterdyrking, produksjon av byggematerial, samt produksjon og handel med vin og frukt er hovudnæringar i Terlizzi.

Byen er kjend frå 700-talet. Mange ulike fyrsteslekter rådde over byen det neste tusenåret. Frå 1861 har Terlizzi vore ein kommune i Italia. 

## Kjelder

**Denne artikkelen bygger på «[[:de:Terlizzi (Apulien)|Terlizzi (Apulien)]]» frå ,  den 28. oktober 2013.*
Kristin Vinje

**Kristin Vinje** () er ein norsk politikar (H). Ho har vore innvald på Stortinget frå Oslo sidan 2013, etter å ha vore 2. vararepresentant 2009–2013. I åra 2009–2013 var ho finansbyråd i Oslo. På Stortinget er ho i dag medlem av kyrkje-, utdannings- og forskingskomitéen.

## Familiebakgrunn og yrkeskarriere
Ho voks opp på Grefsen i Oslo og i Moss, og flytta tilbake til Oslo etter fullført skulegang. Vinje har studiekompetanse frå Moss videregående skole frå 1982, hovudfag i kjemi frå Universitetet i Oslo frå 1988 og doktorgrad i kjemi frå same universitetet frå 1994.

Vinje var doktorgradsstipendiat ved Universitetet i Oslo og Georgia Institute of Technology 1989–1994, postdoktor ved Universitetet i Oslo 1994–1996, forskar og gruppeleiar innan materialteknologi ved SINTEF 2002–2006, avdelingsdirektør i Nærings- og handelsdepartementet 2002–2005, assisterande direktør ved Simula Research Laboratory på Fornebu 2005–2007 samt direktør ved Simula School of Research and Innovation 2007–2009.

Kristin Vinje er gift med geofysikaren Vetle Vinje, son av lingvisten Finn-Erik Vinje, og har fire born.

## Politisk arbeid
Ho meldte seg inn i Unge Høgre som gymnasiast, og blei på nytt medlem av partiet i 2005. Vinje blei medlem av Oslo Høgres hovudstyre i 2007 og nestleiar i 2012. Ho var innvald i Oslo bystyre 2007–2013, og overtok som finansbyråd etter Stian Berger Røsland, som blei byrådsleiar, hausten 2009. I 2013 ble Vinje einstemmig nominert til det ein meinte var ein sikker listeplass til Stortinget framfor valet same året.

## Kjelder

**Denne artikkelen bygger på «[[:nb:Kristin Vinje|Kristin Vinje]]» frå ,  den 29. oktober 2013.*  

## Bakgrunnsstoff

*Offisiell heimeside 
*
*
Mudassar Kapur

**Mudassar Hussain Kapur** () er ein norsk-pakistansk næringslivsmann og politikar for Høgre. Han har vore vald inn på Stortinget frå Oslo sidan 2013 og er medlem av Kommunal- og forvaltningskomitéen.

Faren kom til Noreg frå Pakistan som arbeidsinnvandrar i 1971, og tok etter kvart med seg familien. Kapur studerte marknadsføring, merkevarebygging og leiing ved Handelshøyskolen BI og Markedshøyskolen 1995–2000, og har MBA i strategisk leiarskap frå Norges Handelshøyskole frå 2012. Sidan 2012 har Kapur vore leiar for innsamling og marknad i SOS-barnebyer Norge. Før dette var han kampanjesjef i Hovudorganisasjonen i Høgre 2006–2012 og i ulike stillingar innan sal og marknadsføring i Shell 2000–2006, sist som marknadssjef i Norden 2004–2006.

Sidan 2011 har han vore medlem av Oslo bystyre, der han sit i finanskomiteen. Han har også vore tillitsvald i Søndre Nordstrand Høgre. Kapur blei vald inn på Stortinget frå Oslo ved stortingsvalet i 2013.

## Kjelder

* 

**Denne artikkelen bygger på «[[:nb:Mudassar Kapur|Mudassar Kapur]]» frå ,  den 29. oktober 2013.*  
 

## Bakgrunnsstoff

*
Stefan Heggelund

**Stefan Magnus Brittmark Heggelund** () er ein norsk politikar for Høgre. Han har vore innvald på Stortinget frå Oslo sidan 2013. Her er han medlem i arbeids- og sosialkomitéen.

Heggelund meldte seg inn i Unge Høgre i 1999. Politisk reknar han seg sjølv som liberalkonservativ. Han var leiar i Vestre Aker Unge Høgre 2002–2004 og leiar i Oslo Unge Høgre 2005–2006. Heggelund blei kåra til vinnar av Unge Høgres fremste skulering, Elitekurset, i 2004. Vidare var han medlem av Unge Høgres sentralstyre 2006–2010; 2. nestleiar 2007–2010. I 2010 tapte han kampen om leiarvervet i organisasjonen mot Henrik Asheim. Han var byrådssekretær for byråd Merete Agerbak-Jensen i Oslo i 2007 og 2009.

Heggelund blei innvald i Oslo bystyre i 2011, og fekk plass i kultur- og utdanningskomiteen. Vinteren 2012 blei han nominert som Høgres 6. kandidat til Stortinget frå Oslo, og blei innvald ved valet hausten same året.

Han har studiekompetanse frå Hartvig Nissens skole og studiar i informasjon og samfunnskontakt (PR) og kommunikasjonsleiing frå Handelshøyskolen BI. Han var kommunikasjonsrådgjevar i JKL Group AS 2009–2011 og Nordic Choice Hotels AS 2011–2013. I 2012 blei han kåra til eit av landets største kommunikasjonstalent av *[[Dagens Næringsliv]]*.

## Kjelder

**Denne artikkelen bygger på «[[:nb:Stefan Heggelund|Stefan Heggelund]]» frå ,  den 29. oktober 2013.*  
 

## Referansar

## Bakgrunnsstoff
*
Gubernija

**Gubernija** (russisk губе́рния) var eit stor administrativt inndelingsområde i Det russiske keisarriket, vanlegvis omsett som *[[guvernement]]* eller *[[provins]]*. Eit gubernija blei styrt av ein guvernør (russisk губернатор, *gubernator*), eit ord lånt frå det latinske *gubernator* som igjen kjem frå det greske *kybernates*. Uformelt kunne uttrykket «gubernija» også brukast om sjølve guvernørembetet.

Denne typen administrativ inndeling blei oppretta ved eit edikt frå Peter den store av 18. desember 1708, som delte inn Russland i åtte gubernija. I 1719 blei gubernijaa videre oppdelt i *provinsar* (russisk провинции, *provintsii*). Talet på gubernija auka seinare til 23.

Ved reforma i 1775 blei inndelingen i gubernija og vidare i *[[ujezd]]ar* (russisk уезды) basert på folketal, og omgrepet «gubernija» blei formelt erstatta av det russiske synonymet *namestnitsjestvo* (russisk наместничество). Uttrykket «gubernija» blei likevel framleis brukt. Ein *namestnitsjestvo* blei styrt av ein *[[namestnik]]* (russisk наместник, direkte omsett 'fullmektig') eller *[[generalguvernør]]* (russisk генерал-губернатор). Embetet som generalguvernør hadde større administrativ makt og ein høgare posisjon enn det tidlegare guvernør-embetet. Nokre gonger styrte ein generalguvernør fleire gubernija.

Etter det russiske senatet sitt edikt av 31. desember 1796 blei embetet som generalguvernør degradert til det tidlegare guvernør-embetet, og Russland blei igjen delt inn i gubernija. Desse var delt inn i *ujezdar* , som igjen blei inndelt i *[[volost]]ar* (russisk волость). 

Etter Februarrevolusjonen blei guvernørtittelen endra til *gubernijakommissær*. Etter Oktoberrevolusjonen heldt ein fast ved inndelinga, men styreapparatet blei erstattet av *gubernija[[sovjet]]ar* (russisk губернский совет). Den faktiske inndelinga av Sovjetunionen i territoriale einingar gjekk gjennom mange endringar, særleg i perioden 1918–1929. Til slutt, i 1929, blei dei tidlegare inndelingstypane erstatta av oblast, okrug og rajon.

## Kjelder

**Denne artikkelen bygger på «[[:nb:Gubernija|Gubernija]]» frå ,  den 29. oktober 2013.*
Hele Rogaland leser

**Hele Rogaland leser** er eit litteraturformidlingsprosjekt starta av Stavanger bibliotek, drive frå 2010 av Rogaland fylkesbibliotek. Prosjektet starta som eit prosjekt til Stavangers kulturhovudstadsår Stavanger2008, og er blitt vidareført dei neste åra. I 2008 og 2009 heitte prosjektet Hele byen leser, men då det vart fylkesdekkande vart namnet endra til Hele Rogaland leser.
 
Prosjektet er eit samarbeid mellom Sølvberget, Stavanger kulturhus, Rogaland fylkeskommune, LO Rogaland og Næringsforeninga i Stavangerregionen.
 
Kvart år blir det vald ut ei bok som blir trykt opp i mange eksemplar (40 000 per 2013) og delt ut gratis frå biblioteka i fylket. I 2013 vart det for første gong ein antologi, med nye og gamle namn som Arne Garborg, Nils Henrik Smith, Lene Ask, Bjørn Arild Ersland, Alexander Kielland, Atlars m.fl.
When Joanna Loved Me

«**When Joanna Loved Me**» er ein song frå 1964. Teksten vart skriven av Robert Wells og musikken av Jack Segal. Songen vart gjort populær av Tony Bennett, men andre versjonar er spelt inn av artistar som Frank Sinatra, Paul Desmond og Scott Walker på det første soloalbumet hans. 

## Kjelder

**Denne artikkelen bygger på «[[:en:When Joanna Loved Me|When Joanna Loved Me]]» frå ,  den 29. oktober 2013.*  
 

## Bakgrunnsstoff
* Jack Segal obituary
The Big Hurt

«**The Big Hurt**» er ein popsong som først vart ein hit Toni Fisher (då kalla «Miss Toni Fisher») i 1959. Songen vart skriven av ektemannen hennar, Wayne Shanklin. Songen nådde tredjeplassen på ''Billboard'' Hot 100-lista i USA. «The Big Hurt» er kjend fordi det vert nytta phasing-effektar som på den tida var sjeldan i popmusikken. DJ Dick Biondi på WKBW introduserte plata som «Toni Fisher's weird one».

## Effektar
Veteranane i amerikansk musikkindustri David S. Gold og Stan Ross, som grunnla det kjende Gold Star Studios i Hollywood, hevdar at «The Big Hurt» var den første kommersielle innspelinga som nytta teknikken (eller effekten) som i dag er kjend som flanging. 

## Andre versjonar
Songen vart spelt inn av mange andre artistar i 1960-åra av artistar så forskjellige som jazzmusikaren Bobby Hutcherson, Scott Walker og Del Shannon. Versjonen til Del Shannon frå 1966 nådde 94. plass på Hot 100. Denne versjonen vart produsert av Snuff Garrett og det vart òg her nytta phasing-effekt. 

## Kjelder

**Denne artikkelen bygger på «[[:en:The Big Hurt|The Big Hurt]]» frå ,  den 29. oktober 2013.* 
*** oppgav desse kjeldene:*
Reise

**Reis** eller **reise** er ei lengre ferd for ein person eller eit fartøy. Reiser kan føregå til fots eller med ulike transportmiddel og dekkjer som regel ein viss avstand. Dei kan også forventast å ta ein del tid.

Historisk har dei lengre reisene typisk vore handelsreiser, pilgrimsreiser, migrasjon eller oppdagingsreiser. I nyare tid er reise for opplevinga eller utviklinga til den reisande blitt meir vanleg, som i ulike former for turisme. Reising kan også knytast til arbeidslivet, som kollektivreise, pendling, tenestereiser og liknande.

Reising og tilknytte næringsfelt er tekne opp i reiselivsfaget og er organisert i reiselivsnæringa. 

## Sjå òg
*Danningsreise
*Ekspedisjon
*Reisande
*Reisebyrå
*Reiseliv
*Romfart
*Sjøfart
*Transport
*Vegtransport
*Turisme
*Vandring

## Kjelder

**Delar av denne artikkelen bygger på «[[:nb:Reise|Reise]]» frå ,  den 29. oktober 2013.*  
 
*

## Litteratur
* Bjørnland, Dag (red) (1977): *Innenlands samferdsel i Norge siden 1800. Del 1: Demring. (1800-1850).* Oslo.
* Rogan, Bjarne: *Det gamle skysstellet. Reiseliv i Noreg frå mellomalderen til førre hundreåret.* Oslo. ISBN 82-521-2759-2
* Steen, Sverre (1929): *Ferd og fest. Reiseliv i Norge i sagatid og middelalder.* Oslo.

## Bakgrunnsstoff
*Backpacker.com – Informasjon om «backpacking»
*Reiselivsmagasin – Reiseideer og reiseinspirasjon
*BedreReise.no – Reisetips og reisenyheter fra hele verden.
William David Coolidge

**William David Coolidge** () var ein amerikansk fysikar og kjemikar. 

Han var knytt til General Electric Co. frå 1905. Han var visepresident i selskapet og forskingsdirektør frå 1940 til 1944. Han fekk i 1914 Rumford-medaljen for metoden sin til å framstelle strekkbart wolfram og nytte dette til trådar i elektriske glødelamper. Han fann opp Coolidges røntgenrøyr eller glødekatoderøyr som erstatta tidlegare brukte gassfylte ionerøyr.

## Kjelder
* William David Coolidge. (14. februar 2009). I Store norske leksikon. Henta 29. oktober 2013.
Karl Nordström

**Karl Fredrik Nordström** () var ein svensk målar, særleg kjend som landskapsmålar. Han var leiar for Konstnärsförbundet 1896-1920 og var på 1890-talet aktiv i den såkalla Varbergsskolan.

## Liv og gjerning

Nordström var fødd og oppvaksen på øya Tjörn i Västra Götaland. Som 20-åring reiste han til Stockholm for å studere ved Konstakademien, der han mellom andre vart instruert av Edvard Perséus. Mellom 1880 og -82 studerte han på ulike stader i Frankrike, der han særleg orienterte seg impresjonistisk målarkunst.

I 1886 gifta han seg med kunstnaren Tekla Lindeström. Saman med mellom andre Carl Larsson, arbeidde ekteparet i den svenska kunstnarkolonien i Grez-sur-Loing ved Paris. Nordström budde så i Tjörn og fleire andre stader i Sverige. Somrane 1893-95 heldt han til i bygda Appelvik sør om Varberg, saman med Nils Kreuger og Richard Bergh. Desse målarane danna den såkalla Varbergsskolan. Nordström måla i desse åra verk som *Varbergs fäste*, *Skymningsmotiv från Varberg*, *Natt*, *Granngårdarna i Appelvik*, *Solglitter på havet* og *Borreberg på Tjörn*.

Nordström var mellom grunnleggjarane og ein av dei leiande i Konstnärsförbundet, styreleiar 1896-1920. Han var også lærar på Konstnärsförbundets målarskola i byrjinga av 1900-talet, med mellom andre Tor Bjurström til elev.

Nordström var ein nær ven av August Strindberg.

## Kjelder

**Denne artikkelen bygger på «[[:sv:Karl Nordström|Karl Nordström]]» frå ,  den 29. oktober 2013.*  

## Bakgrunnsstoff
Halvor Fosli

**Halvor Fosli** () er ein norsk forleggjar og forfattar frå Tokke i Telemark.  

Fosli gjekk på Nansenskolen vinteren 1980-81, tok cand.mag. i 1984, årsstudium i kulturfag ved Telemark distriktshøgskole i 1986 og magistergrada i sosiologi ved Universitetet i Oslo hausten 1992, med idéhistorie, kristendomskunnskap og historie som støttefag. Fosli har hatt ei rekkje stillingar i norsk medie- og bokbransje, som forlagsredaktør i Spartacus, Kagge og Aschehoug, han dreiv eige forlag i fem år (Exlex forlag as, 1994-99) og var redaktør for det faglitterære tidsskriftet Prosa i to åremål (2000–2005). 

No og då har han òg arbeidd frilans som skribent, forfattar, konsulent og kritikar. Fosli har fire ungar og bur på Skøyen, Oslo.

## Bibliografi
**Mot nasjonalt sammenbrudd. Norge i masseinnvandringens tid.* Document Forlag, 2019.
**Fremmed i eget land. Samtaler med den tause majoritet*. Vigmostad & Bjørke, 2015.
**Kvite kull og svarte får. Ingeniørar i norsk skjønnlitteratur*  Universitetsforlaget, 1996
**Ute på prøve. Artiklar og tekstar 1988–1995*, Det Norske Samlaget, 1996 (Bragepris-nominert)
**Bibelens visdom*  Utvalgte sitat ved Halvor Fosli og John Stanghelle, Cappelen, 1996
**Oscar Wildes aforismer* Gyldendal, 1996
**Litterær spørrebok. 395 spørsmål om norsk litteratur*  Exlex Forlag, 1995
**[Johan Corneliussen:] Om Rukla. Illustrert «spørrebok» om en biperson.* Redigert og utgitt av Halvor Fosli,  Exlex Forlag, 1995
**Kristianiabohemen. Byen, miljøet, menneska*  Det Norske Samlaget, 1994 (Bragepris-nominert)
Roy Steffensen

**Roy Steffensen** () er ein norsk politikar (Frp) som sit som representant for Rogaland på Stortinget i perioden 2013-2017. Her er han medlem av transport- og kommunikasjonskomitéen. Steffensen er oppvaksen på Kvitsøy og er den første frå Kvitsøy som har fått fast plass på tinget. Roy Steffensen har budd både på Kvitsøy, i Stavanger og i Oslo.

Steffensen har arbeidd innan fiskeoppdrett i heimkommunen. Han meldte seg inn i Framstegspartiet i 1998, medan han tok økonomiske og administrative fag på vidaregåande i Stavanger. Frå 1998 til 2000 var han nestleiar i Rogaland FpU og frå 2003 til 2005 var han generalsekretær i FpU på landsbasis. I oktober 2011 vart han både varaordførar i heimkommunen Kvitsøy og rådgjevar for Frp si bystyregruppe i Stavanger. Året etter vart han nestleiar i Rogaland Frp. Før stortingsvalet 2013 stod han på tredjeplass på Frp si liste i Rogaland.

Roy Steffensen var også visepresident i Norges Biljardforbund 2006-2007 samt leiar i Christiania Biljardklubb 2005-2007.

## Fotnotar
Frank Jenssen

**Frank Josef Jenssen** () er ein norsk tidlegare politikar for Høgre. Den 13. januar 2017 blei han utnemnd til fylkesmann i Trøndelag, som blei eit nytt fylkesmannembete 1. januar 2018 etter at Nord- og Sør-Trøndelag vart slått saman.

Jenssen var innvald på Stortinget frå Sør-Trøndelag frå 2013 til 2017. Her var han medlem i Kommunal- og forvaltingskomitéen.

Han begynte sin politiske karriere som formann i Trondheim Unge Høgre 1990–1992, medlem av Unge Høgres sentralstyre 1992–1996 og 2. nestleiar i Unge Høgre 1994–1996. Han var vidare valkampsekretær i Sør-Trøndelag Høgre, politisk sekretær for ordførar Marvin Wiseth, gruppesekretær for Oslo Høgres bystyregruppe og informasjonssjef i Høgres Hovudorganisasjon framfor stortingsvalet 2001. Jenssen var medlem av Trondheim bystyre i åra 1992–2003 og 2005–2008; kommunalråd og gruppeleiar 1998–2003 og 2005–2008 og fungerande varaordførar 2001–2002. Jenssen var elles leiar i Trondheim Høgre 1997–2001, leiar i Sør-Trøndelag Høgre 2001–2008 og statssekretær i Kommunal- og regionaldepartementet 2003–2005. I 2008 søkte han fritak frå sine politiske verv på grunn av manglande motivasjon. Fire år seinare blei han nominert som Høgres 2. kandidat til Stortinget frå Sør-Trøndelag ved stortingsvalet 2013.

Jenssen har studiekompetanse frå Adolf Øiens skole og mellomfag i statsvitskap og diverse samfunnsfag frå NTNU. Han var dagleg leiar og seniorrådgjevar i Røe kommunikasjon 2008–2010, og blei i 2010 kommunikasjonsdirektør i Arbeidstilsynet.

## Kjelder


**Denne artikkelen bygger på «[[:nb:Frank Jenssen|Frank Jenssen]]» frå ,  den 30. oktober 2013.*
Sivert Bjørnstad

**Sivert Haugen Bjørnstad** () er ein norsk Frp-politikar som representerer Sør-Trøndelag på Stortinget 2013-2017. I denne perioden er Bjørnstad den yngste av stortingsrepresentantane. På tinget er han medlem i Kyrkje-, utdannings- og forskingskomitéen.

Sivert Bjørnstad meldte seg inn i FpU i 2005. Etter dette har han hatt ei rekkje lokalpolitiske verv, mellom anna formann i Trondheim FpU, formann i Sør-Trøndelag FpU og 2. nestformann i Framstegspartiets Ungdom. Bjørnstad studerer økonomi og administrasjon ved Trondheim Økonomiske Høyskole.

## Fotnotar
Eirik Milde

**Eirik Milde** () er ein norsk politikar som er ein av Høgres tre representantar frå Østfold på Stortinget 2013-2017. Milde er medlem av Energi- og miljøkomitéen.

Eirik Milde har vore medlem av både administrasjonsutvalet og fylkesutvalet i Østfold fylkeskommune. Han har vore engasjert i Halden Høgre sidan 1999, og har hatt ei rekkje ulike verv både der og i Østfold Høgre. Mellom anna: varaordførar i Halden frå 2001-2007, ordførarkandidat i Halden i 2003 og representert Høgre på fylkestinget 2007-2009. Frå 2008 er han andre nestleiar i Østfold Høgre og 2011-2015 er han representant i kommunestyret i Halden.

## Kjelder
Morten Stordalen

**Morten Stordalen** () er ein norsk politikar for Frp som vart representant for Vestfold på Stortinget i 2013. I perioden 2013-2017 var han medlem av Familie- og kulturkomitéen. I 2005-2009 var Stordalen fjerde vararepresentant. I neste periode rykka han opp til første varamann og fekk dermed ein del ansiennitet på Stortinget.

Stordalen har vore varaordførar i heimkommunen Re sidan kommunen blei skipa i 2002 og til kommunevalet 2011.

## Fotnotar

## Bakgrunnsstoff
*
Førsteminister

**Førsteminister** (engelsk: *first minister*) er ein tittel for ein regjeringssjef.

I Storbritannia blei omgrepa førsteminister og premierminister brukt om kvarandre, som i Winston Churchills vidkjende sitat: «Eg vart ikkje Hennar Majestets førsteminister for å oververa at det britiske imperiet skulle gjerast til inkjes!»

Idag vert omgrepet brukt for å beskriva regjeringssjefane i Skottland, Wales og Nord-Irland.

I Canada vert omgrepet førsteminister nytta om alle dei canadiske regjeringssjefane, inkludert statsministeren av Canada og dei provinsielle og territorielle premierministrane.

## Kjelde


**Denne artikkelen bygger på «[[:nb:Førsteminister|Førsteminister]]» frå ,  den 30. oktober 2013.*  
 

## Sjå også
*Regjeringssjef
*Premierminister
*Statsminister
Gonge

**Gang** eller **gonge** er det å gå med føter på bakken, det vil seia å ta seg fram noko saktare enn om ein spring. Ein skil mellom å gå på to føter (bipedalisme), der ein vekslar med å leggja vekta på kvar fot medan ein går, og fire (kvadrupedalisme), der det finst ulike gangartar eller måtar å flytta føtene på.

Gonge er ein utbreidd måte å koma seg fram på blant pattedyr, ein del insekt, fuglar og krypdyr. Menneske går som regel mesteparten av livet. Småbarn lærer å gå til ulik tid, men ei typisk tid er når dei er rundt 11 månader gamle. Gonge kan vera ein nyttig framkomstmåte, ein fritidssyssel eller ein idrett, som turmarsj eller kappgang. 

Farten på menneskegonge kan variera mykje ut frå ei rekkje faktorar, som alder, høgd, terreng, bør og form, men ein typisk gjennomsnittsfart er rundt 5,0 km/t. Særskilde studiar har funne fartar på mellom 4,51 km/t til 4,75 km/t for eldre individ og 5,32-5,43 km/t for yngre individ. Rask gonge kan vera opptil rundt 6,5 km/t, medan elitekappgjengarar kan nå over 14 km/t i distansar på rundt 20 km.

## Sjå òg
*Fortau
*Gangsti
*Sti
*Tur
*Fottur

## Kjelder

**Denne artikkelen bygger på «[[:en:Walking|Walking]]» frå ,  den 30. oktober 2013.*